《往年尝拜徐内翰外祖像追作此诗》
明代·石宝

文章见说献麒麟，内苑年年翰墨新。帝爱贾生知治体，世传孙策好丰神。

九泉别入修文馆，千载重宣作记人。书疏满堂凋落尽，不堪登拜为沾巾。

作者简介：真定府藁城人，字邦彦，号熊峰。成化二十三年与兄石玠同举进士。与修《大明会典》。累擢为礼部尚书兼学士掌詹事府事。授检讨。嘉靖三年以吏部尚书兼文渊阁大学士，直内阁。守己鲠狷，持论坚确，进退凛然。辞归时襆被一车而已，都人叹其廉洁。所作诗淹雅清峭，讽谕婉约，有词人之风。有《熊峰集》、《恒阳集》。